text: [{"text_idx": "#000005", "text": "Sonni Eliasen og Karina Petersen, sum b\u00e6\u00f0i hava r\u00f8tur i\u0301 Fuglafjar\u00f0ar Svimjifelag, skulu lei\u00f0a barndo\u0301msfelagi\u00f0 gj\u00f8gnum komandi kappingara\u0301r. Ein ny\u0301ggjur svimjisku\u0301li skal tryggja felagnum st\u00f8\u00f0uga tilgongd og annars kveikja a\u0301hugan fyri svimjing i\u0301 Fuglafir\u00f0i."}, {"text_idx": "#000007", "text": "30 a\u0301ra gamli Sonni Eliasen hevur veri\u00f0 virkin i\u0301 Fuglafjar\u00f0ar Svimjifelag fra\u0301 barnsbeini av, b\u00e6\u00f0i sum svimjari og venjari. Hetta er to\u0301 fyrstu fer\u00f0 at hann ver\u00f0ur h\u00f8vu\u00f0svenjari hja\u0301 felagnum. At hja\u0301lpa s\u00e6r hevur hann systur si\u0301na, 29 a\u0301ra gomlu Karinu Petersen, sum i\u0301 no\u0301gv a\u0301r var millum fremstu svimjarar i\u0301 felagnum. Hon ver\u00f0ur fyrst og fremst tekniskur venjari,\numframt at hon skal taka s\u00e6r av n\u00e6stbesta li\u00f0num."}, {"text_idx": "#000009", "text": "Talan er um eitt r\u00e6ttuliga ungt li\u00f0, har mi\u00f0alaldurin er 12-13 a\u0301r. Elsti svimjari er 17 a\u0301ra gamli Pauli \u00d8. Mohr, sum i\u0301 summar umbo\u00f0a\u00f0i F\u00f8royar a\u0301 Oyggjaleikunum og EJM, umframt at hann skal umbo\u00f0a F\u00f8royar til EM i\u0301 desember. Av yngru svimjarunum i\u0301 felagnum hevur 14 a\u0301ra gamla Poula \u00d8. Mohr tryggja\u00f0 s\u00e6r lutt\u00f8ku til nor\u00f0urlendsku junior meistarastevnuna, i\u00f0 somulei\u00f0is ver\u00f0ur desember. Eisini eru fleiri av ungu svimjarnum umbo\u00f0a\u00f0ir a\u0301 talent landsli\u00f0num. Si\u0301\u00f0ani farna kappingara\u0301r er Ka\u0301ri a\u0301 H\u00f8vdanum fluttur til \u00c6gir at svimja, me\u00f0an Hildur a\u0301 Fl\u00f8tti er farin til Danmarkar i\u0301 sku\u0301la. Annars er ho\u0301purin tann sami."}, {"text_idx": "#000010", "text": "Svimjisku\u0301li skal kveikja Fuglafjar\u00f0ar Svimjifelag hevur i\u0301 summar tiki\u00f0 stig til ein svimjisku\u0301la i\u0301 bygdini, har b\u00f8rn ni\u00f0ur i\u0301 umlei\u00f0 seks a\u0301ra aldur kunnu vera vi\u00f0. Endama\u0301li\u00f0 er at kveikja a\u0301hugan fyri svimjing, umframt vi\u00f0 ti\u0301\u00f0ini at fa\u0301a fleiri svimjarar vi\u00f0 i\u0301 felagi\u00f0. Andrea Eldevig og Durita Eldevig Olsen, ba\u0301\u00f0ar l\u00e6rarar vi\u00f0 sergrein i\u0301 svimjing, standa a\u0301 odda fyri svimjisku\u0301lanum, sum hevur fingi\u00f0 go\u0301\u00f0a mo\u0301tt\u00f8ku. Higartil eru umlei\u00f0 30 b\u00f8rn vi\u00f0 i\u0301 svimjisku\u0301lanum hja\u0301 Fuglafjar\u00f0ar Svimjifelag. Okkurt um 50 til 60 svimjarar eru tilsamans i\u0301 Fuglafjar\u00f0ar Svimjifelag i\u0301 l\u00f8tuni."}, {"text_idx": "#000011", "text": "Pauli \u00d8ssursson Mohr vann gullna\u0301l."}, {"text_idx": "#000012", "text": "I\u0301F eigur 5 av a\u0301rsins leikarunum"}]